Antero Siljola

Matti Antero Siljola (s. 20. heinäkuuta 1942 Lumivaara) on eläkkeelle siirtynyt suomalainen yritysjohtaja sekä uransa päättänyt koripalloilija ja yleisurheilija.

Yritysjohtaja
Siljola toimi työurallaan yritysjohtajana. Hän oli Rautakirjan toimitusjohtajana vuodet 1978–1987 ja WSOY:n pääjohtajana vuodet 1987–2000, kunnes hän erosi tehtävistään saatuaan ensimmäisenä Suomessa oikeudessa tuomion sisäpiiritiedon tahallisesta väärinkäytöstä.

Urheilija
Työväen Mailapoikien kasvatti, 190-senttinen Siljola pelasi kasvattajaseurassaan Suomen pääsarjassa yhteensä seitsemän kautta. Suomen miesten maajoukkueessa Siljola pelasi vuonna 1963 kymmenessä ottelussa 0,6 pisteen keskiarvolla. Hän kuului samana vuonna Suomen joukkueeseen Puolan EM-kilpailuissa joissa teki Romaniaa vastaan kuusi pistettä.

Siljola kilpaili koripallon lisäksi myös yleisurheilussa menestyen parhaiten kiekonheitossa, jossa hän sijoittui Kalevan kisoissa kahdesti kahdeksanneksi. Hän kilpaili myös muokarinheitossa ja pesäpallossa.

Lähteet 
 
 Antero Siljola Suomen Koripalloliitto
 Siljolan maajoukkuetilastot Suomen Koripalloliitto

Viitteet 

Suomalaiset kiekonheittäjät
Suomalaiset koripalloilijat
Suomalaiset yritysjohtajat
Vuonna 1942 syntyneet
Elävät henkilöt